1987R2723 — FI — 01.01.2007 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

▼M1

KOMISSION ASETUS (ETY) N:o 2723/87,

annettu 10 päivänä syyskuuta 1987,

yhdistetyn nimikkeistön alanimikkeisiin 1902 11 00 ja 1902 19 kuuluvina makaronivalmisteina vietyjen viljojen vientitukien järjestelmän soveltamista koskevista erityisistä yksityiskohtaisista säännöistä

▼B

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75 ( 1 ), sellaisena kuin se on viimeksi muutettuna asetuksella (ETY) N:o 1900/87 ( 2 ), ja erityisesti sen 16 artiklan 6 kohdan ja sen 24 artiklan,

ottaa huomioon vilja-alan vientitukien myöntämistä ja niiden määrän vahvistamisperusteita koskevista yleisistä säännöistä 29 päivänä lokakuuta 1975 annetun neuvoston asetuksen (ETY) N:o 2746/75 ( 3 ) ja erityisesti sen 8 artiklan 2 kohdan toisen alakohdan ja 3 kohdan,

sekä katsoo, että

komission asetuksessa (ETY) N:o 2730/79 ( 4 ), sellaisena kuin se on viimeksi muutettuna asetuksella (ETY) N:o 1180/87 ( 5 ), vahvistetaan maataloustuotteiden vientitukien järjestelmän soveltamista koskevat yhteiset yksityiskohtaiset säännöt,

neuvoston asetuksen (ETY) N:o 3035/80 ( 6 ), sellaisena kuin se on viimeksi muutettuna asetuksella (ETY) N:o 2223/86 ( 7 ), 4 artiklan 7 kohdassa säädetään mahdollisuudesta vaihdella yhteisen tullitariffin nimikkeeseen 19.03 kuuluvien tavaroiden vientitukea niiden määräpaikan mukaan,

yhteisen kauppapolitiikan mukaisesti tällaisesta vaihtelemisesta on säädetty 1 päivästä lokakuuta 1987 kyseisten tavaroiden viennissä Amerikan yhdysvaltoihin,

asetuksen (ETY) N:o 2730/79 21 artiklassa säädetään, että se osa tuesta, joka maksetaan heti, kun tuote on poistunut yhteisön maantieteelliseltä alueelta, lasketaan alhaisimman tuen määrän perusteella; tämä säännös voi haitata yhteisen tullitariffin nimikkeeseen 19.03 kuuluvien makaronivalmisteiden vientiä muihin määräpaikkoihin kuin Amerikan yhdysvaltoihin; tämän vuoksi on tärkeää poiketa tästä säännöstä,

tuen alimman määrän käsite mainitaan myös asetuksessa (ETY) N:o 565/80 ( 8 ),

tämän vuoksi on tärkeää vahvistaa tukijärjestelmän soveltamista koskevia yksityiskohtaisia sääntöjä, joilla voidaan välttää hallinnollisten tarkastusmuodollisuuksien tarpeeton hankaluus; tämän vuoksi olisi poikettava tietyistä asetuksella (ETY) N:o 2730/79 vahvistetuista yksityiskohtaisista säännöistä,

yhteisen kauppapolitiikan mukaisten päätösten vuoksi on suotavaa säätää, että yhteisen tullitariffin nimikkeeseen 19.03 kuuluviin Amerikan yhdysvaltoihin vietäviin makaronivalmisteisiin on liitettävä joko todistus, johon on merkitty, että ne viedään sisäisen jalostusjärjestelmän toimenpiteen seurauksena, tai todistus, johon on merkitty, että ne saavat tuen määrän, jota sovelletaan niiden valmistuksessa käytettyihin vilja-alan perustuotteisiin viennissä Amerikan yhdysvaltoihin; kyseiset makaronituotteet voidaan valmistaa vilja-alan perustuotteista, joista osa kuuluu sisäiseen jalostusjärjestelmään ja joista osa on ollut jossakin perustamissopimuksen 9 artiklan 2 kohdassa tarkoitetuista tilanteista; tämän vuoksi olisi säädettävä, että yhteen ja samaan Amerikan yhdysvaltoihin vietävään makaronivalmisteiden määrään voidaan liittää ainoastaan yksi edellä mainituista todistuksista,

järjestelmän moitteettoman hallinnon varmistamiseksi on tarpeen, että jäsenvaltioiden toimivaltaiset viranomaiset toimittavat komissiolle tarvittavat tilastotiedot, ja

tässä asetuksessa säädetyt toimenpiteet ovat viljan hallintokomitean lausunnon mukaiset,

ON ANTANUT TÄMÄN ASETUKSEN: